
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 77 

31 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Είσπραξη εσόδων υπέρ τρίτων από τις Δημόσιες Οικο¬ 
νομικές Υπηρεσίες. 1 

Χρήση κινητού επιθήματος για την καταβολή αναλογι¬ 
κών τελών χαρτοσήμου. 2 

Σύνταξη υπεύθυνης δήλωσης του άρθρου 8 του Ν. 
1599/1986 κατάτο έτος 2001 με χρήση φωτοτυπίας 

αυτής. 3 

Υπερωριακή εργασία μόνιμου προσωπικού Λ.Τ. Ν. ΜΑ¬ 
ΓΝΗΣΙΑΣ, για το έτος 2001. 4 

Ανακαθορισμός του αριθμού των μελών του Διοικητι¬ 
κού Συμβουλίου του Ταμείου Ασφαλίσεως Συμβο¬ 
λαιογράφων. 5 

Χορήγηση έκτακτης οικονομικής ενίσχυσης στην Ομο¬ 
σπονδία Εργαζομένων Φαρμακευτικών και Συνα¬ 
φών Επαγγελμάτων Ελλάδος. 6 

Τροποποίηση απόφασης συγκρότησης Διοικητικής 
Επιτροπής Ναυτικών Επιτάξεων και Ναυλώσεων 

(ΔΕΝΕΝ). 7 

Τροποποίηση της 1214.1/2/98/30.10.98 απόφασης 
Υπουργού Εμπορικής Ναυτιλίας «Ανασυγκρότηση 
της Τεχνικής Επιτροπής του Υπουργείου Εμπορι¬ 
κής Ναυτιλίας (Β' 1171)». 8 

Όροι, προϋποθέσεις και διαδικασία για τη μετατροπή, 
σε ελληνικές, αδειών οδήγησης αυτοκινήτων ή μο¬ 
τοσικλετών που εκδόθηκαναπό κράτη τα οποία δεν 
είναι μέλη της Ευρωπαϊκής Ένωσης (Ε.Ε.). 9 


ΑΠΟΦΑΣΕΙ Σ 

Αριθ. 1113957/7467/0016 (1) 

Είσπραξη εσόδων υπέρ τρίτων από τις Δημόσιες 
Οικονομικές Υπηρεσίες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.4 του άρθρου 106 Ν. 2362/95 
(ΦΕΚ 247Α) «περί λογιστικού ελέγχου των δαπανών του 
Κράτους και άλλες διατάξεις». 


2. Τις διατάξεις του Ν.Δ. 356/74 περί κώδικα είσπραξης 
Δημοσίων Εσόδων (Κ.Ε.Δ.Ε.). 

3. Τη με αριθμό 2024387/2870/0022/5.4.90 απόφαση 
του Υπουργού Οικονομικών, η οποία κυρώθηκε με την 
παρ. 9του αρθ. 24του Ν. 1884/90 (ΦΕΚ81Α/90). 

4. Τη με αριθμό 1039386/441/Α0006/21.4.2000 (ΦΕΚ 
571 /τ. Β'/21.4.2000) απόφαση του Π ρωθυπουργού και του 
Υπουργού Οικονομικών στους Υφυπουργούς. 

5. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό του Κράτους, αποφασί¬ 
ζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδωντης Ανώνυμης εταιρίας αξιοποί¬ 
ησης περιουσίας ΕΟΤ, η οποία με τον νόμο 2837/2000 που 
δημοσιεύθηκε στο ΦΕΚ 178/Α/3.8.2000 μετονομάσθηκε 
(άρθ. α παρ. 4) σε ΕΛΛΗΝΙΚΑ ΤΟΥΡΙΣΤΙΚΑ ΑΚΙΝΗΤΑ ΑΈ. 

2. Το ποσοστό συμμετοχής της ανωτέρω εταιρίας στη 
δαπάνη για την είσπραξη των εσόδων που εισπράττονται 
για λογαριασμό της από οποιαδήποτε αιτία καθορίζεται 
σε 10% (δέκα τοις εκατό). 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 
μίωσης όπως και αποδιδόμενες τοκοχρεωλυτικές δόσεις 
για απόσβεση δανείων μισθωτών, δεν υπόκεινται σε πο¬ 
σοστό συμμετοχής. Τα ποσά που παρακρατούνται κατα¬ 
τίθενται στον ειδικό λογαριασμό που τηρείται στην Τρά¬ 
πεζα της Ελλάδος με την ονομασία «Δικαιώματα βεβαίω¬ 
σης και είσπραξης εσόδων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

□ 

Αριθ. 1004777/15/Δ.Τ. & Ε.Φ. (2) 

Χρήση κινητού επιθήματος για την καταβολή 
αναλογικών τελών χαρτοσήμου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη του τελευταίου εδαφίου της παραγράφου 
4του άρθρου 25του Ν. 2873/2000 (ΦΕΚ285/τ.Α'). 

2. Την ανάγκη διευκόλυνσης των φορολογούμενων ως 
προς τον τρόπο καταβολής των αναλογικών τελών χαρ¬ 
τοσήμου. 

3. Την κοινή απόφαση του Πρωθυπουργού και του 
Υπουργού Οικονομικών 1039386/441/000 6Α/21.4.2000 
(ΦΕΚ 571/τ.Β') με την οποία αναθέτονται αρμοδιότητες 
του Υπουργού στους Υφυπουργούς Οικονομικών. 

4. τις διατάξεις του άρθρου 29Ατου Ν. 1558/1985 (ΦΕΚ 
137/τ.Α') όπως προστέθηκε με το άρθρο 27 του Ν. 
2081/1992 (ΦΕΚ 154/τ.Α') και αντικαταστάθηκε το πρώτο 
εδάφιο της παρ. 2 με τις διατάξεις της παρ. 2α του άρ¬ 
θρου 1 του Ν. 2469/1997 (ΦΕΚ38/τ.Α') και τη διαπίστωση 
ότι από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Τα αναλογικά τέλη χαρτοσήμου, εφόσον δεν ορίζεται 
διαφορετικά, εάν δεν υπερβαίνουν το ποσό των πέντε χι¬ 
λιάδων (5.000) δραχμών, μπορεί να καταβάλλονται για το 
έτος 2001 και με χρήση κινητού επισήματος. 

Η απόφαση αυτή να δημοσιευτεί στη Εφημερίδα της 
Κυβερνήσεως. 

Αθήνα, 15 Ιανουάριου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

□ 

Αριθ. 1004778/16/Τ. & Ε.Φ. (3) 

Σύνταξη υπεύθυνης δήλωσης του άρθρου 8 του Ν. 
1599/1986 κατά το έτος 2001 με χρήση φωτοτυπίας 
αυτής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη του άρθρου 32 του Ν. 2873/2000 (ΦΕΚΑ' 
285). 

2. Τις διατάξεις του άρθρου 8 του Ν. 1599/1986 (ΦΕΚΑ' 
75). 

3. Την αριθ. 1023196/296/18.2.1998 (ΦΕΚ Β' 143) από¬ 
φαση του Υπουργού Οικονομικών, με την οποία καθορί¬ 
στηκε ο τύπος και το περιεχόμενο του ειδικού σφραγι¬ 
στού χάρτη για τη σύνταξη των υπεύθυνων δηλώσεωντου 
άρθρου 8του Ν. 1599/1986. 

4. Τα υπάρχοντα αποθέματα υδατογραφημένου χάρτη 
για την κατασκευή υπευθύνων δηλώσεων του άρθρου 8 
του Ν. 1599/1986 και την ανάγκη αντικατάστασης των δη¬ 
λώσεων αυτών με νέες με αξία εκφρασμένη σε ΕΥΡΩ για 
χρήση από 1.1.2002. 

5. Την αριθ. 1039386/441 /Α0006/21.4.2000 (ΦΕΚ Β' 571) 
απόφαση του Πρωθυπουργού και του Υπουργού Οικονο¬ 
μικών, με την οποία μεταβιβάζονται αρμοδιότητες του 
Υπουργού Οικονομικών στους Υφυπουργούς Οικονομι¬ 
κών. 

6. Τις διατάξεις του άρθρου 29Ατου Ν. 1558/1985 (ΦΕΚ 
Α' 137), όπως προστέθηκε με το άρθρο 27 του Ν. 
2081/1992 (ΦΕΚ Α' 154) και αντικαταστάθηκε το πρώτο 
εδάφιο της παρ. 2 με τις διατάξεις της παρ. 2α του άρ¬ 
θρου 1 του Ν. 2469/1997 (ΦΕΚΑ'38) και τη διαπίστωση ότι 
από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Για τη σύνταξη κατά το έτος 2001 υπεύθυνης δήλω¬ 
σης του άρθρου 8 του Ν. 1599/1986, επιτρέπεται η χρησι¬ 


μοποίηση φωτοτυπίας της υπεύθυνης δήλωσης που τέ¬ 
θηκε σε κυκλοφορία με την απόφαση 1023196/296/ 
18.2.1998 (ειδικού σφραγιστού χάρτη). Στην υπεύθυνη 
δήλωση που συντάσσεται κατάτοντρόπο αυτό επιβάλλε¬ 
ται τέλος χαρτοσήμου 250 δραχμών με επικόλληση ανά¬ 
λογου κινητού επιθήματος. 

2. Η χρησιμοποίηση της ανωτέρω φωτοτυπίας ισχύει 
παράλληλα με τη χρησιμοποίηση της υπεύθυνης δήλω¬ 
σης (σφραγιστού χάρτη) που τέθηκε σε κυκλοφορία με 
την απόφαση 1023196/296/18.2.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2001 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 

□ 

Αριθ. 2/88443/0022 (4) 

Υπερωριακή εργασία μόνιμου προσωπικού Λ.Τ. Ν. ΜΑ¬ 
ΓΝΗΣΙΑΣ, για το έτος 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκαν με αυτές του άρθρου 15 του Ν. 
2592/1997 «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις» (ΦΕΚ 57/Α718.3.1998). 

2. Τις διατάξεις του άρθρου 67 παραγρ. 5 του Ν. 
2065/92 «Αναμόρφωση της άμεσης φορολογίας και άλ¬ 
λες διατάξεις» (ΦΕΚ 113 Α'/1992). 

3. Την αριθ. 189/1994 Πράξη της Λιμενικής Επιτροπής 
Ν. ΜΑΓΝΗΣΙΑΣ «επέκταση διατάξεων άρθρου 67 παραγρ. 
1-4 του Ν. 2065/1992 στο προσωπικό του Λ.Τ. Ν. Μαγνη¬ 
σίας και την εγκριτική αυτής αριθ. 3422.32/04/95/ 
20.4.1995 ΚΥΑ Υπουργών Οικονομικών, Εργασίας και 
Εμπορικής Ναυτιλίας «Αναπροσαρμογή τιμολογίων Λ.Τ. 
Ν. Μαγνησίας» (ΦΕΚ 372/τ./Β'/5.5.1995). 

4. Την αριθ. 254/30.11.2000 Πράξη της Λιμενικής Επι¬ 
τροπής Λ.Τ. Ν. Μαγνησίας. 

5. Τις αριθ. 2022941/2297/0022/7.4.1998, 2050742/ 
5390/0022/28.7.1998, 2050742/5390/0022/28.7.1998 και 
2/8803/0022/8.2.1999 εγκυκλίους του Υπουργείου Οικο- 
νομικών/Γ.Λ. Κ. 

6. Την αριθ. 2/38554/0004/23.5.2000 Κοινή Υπουργική 
απόφαση «Μεταβίβαση εξουσίας υπογραφής στο Γενικό 
Γραμματέα Δημοσιονομικής Πολιτικής του Υπουργείου 
Οικονομικών», αποφασίζουμε: 

1. Την έγκριση πραγματοποίησης, με αμοιβή δέκα έξι χι¬ 
λιάδων εκατό (16.100) ωρών απογευματινής υπερωρια- 
κής εργασίας και χιλίων (1.000) ωρών νυκτερινής εργα¬ 
σίας, για εξήντα έξι (66) υπαλλήλους του Λ.Τ. Ν. Μαγνη¬ 
σίας, που υπηρετούν συνολικά εβδομήντα δύο (72) 
υπάλληλοι, για το έτος 2001. 

2. Οι άλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
οφείλονται στους λόγους που αναλυτικά εκτίθενται κα¬ 
τωτέρω, καθώς σύμφωνα με τις αναφερόμενες διατάξεις 
στο αριθ. (3), του προοιμίου το Λ.Τ. Ν. Μαγνησίας παρέ¬ 
χει υπηρεσίες καθόλο το εικοσιτετράωρο και όλες τις 
ημέρες του χρόνου. 

• Παροχή υπηρεσιών σε πλοία Ε/Γ-Φ/Γ-Τ/Κ-Ο/Κ (υδρο- 
δότηση, παραλαβή, ταξινόμηση, αποθήκευση, παράδο¬ 
ση, ζύγιση εμπορευμάτων, διασφάλιση αυτών μέχρι την 
παραλαβή τους από τους παραλήπτες. 

• Επίβλεψη εκτελουμένων λιμενικών έργων. 

• Αποκατάσταση ζημιών μηχανημάτων, δικτύου ύδρευ¬ 
σης, δικτύου ηλεκτροδότησης. 

• Έλεγχος διακινουμένου αριθμού επιβατών-οχημά- 
των και ορθής βεβαίωσης- είσπραξης δικαιωμάτων υπέρ 
του Λιμενικού Ταμείου. 

• Εκτέλεση νέων λιμενικών έργων ως και συντήρηση 
των υπαρχόντων Λιμενικών εγκαταστάσεων. 

• Καθαρισμός χερσαίων χωρών λιμένων. 

3. Για τη δαπάνη που θα προκύψει από την ανωτέρω αι¬ 
τία υπάρχει εγγεγραμμένη πίστωση στον Προϋπολογι¬ 
σμό έτους 2001 των Λ.Τ. Ν. ΜΑΓΝΗΣΙΑΣ η οποία δεν βα¬ 
ρύνει τον Κρατικό Προϋπολογισμό. 

Η συνολική δαπάνη δεν μπορεί σε καμμιά περίπτωση, να 
υπερβεί σε ετήσια βάση το ύψος της ετήσιας πίστωσης 
του Προϋπολογισμού του Λιμενικού Ταμείου που έχει εγ¬ 
γράφει για την αιτία αυτή, μη επιτρεπομένηςτης αύξησης 
των σχετικών πιστώσεων με μεταφορά κονδυλίων από πι¬ 
στώσεις άλλων κατηγοριών δαπανών, είτε μη χορήγησης 
συμπληρωματικών κονδυλίων. 

4.0 αριθμόςτου προσωπικού που θα απασχοληθεί υπε- 
ρωριακά κάθε φορά και ο αριθμός των ωρών, θα εξαρτη- 
θεί από τις πραγματικές υπηρεσιακές ανάγκες και θα κα- 
θορισθεί με απόφαση της Λιμενικής Επιτροπής του Λ.Τ. Ν. 
ΜΑΓΝΗΣΙΑΣ. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης, 
είναι ο Διευθυντής Λ.Τ. Ν.Μαγνησίας Μπέλλος. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από 1.1.2001 μέχρι 30.6.2001. 

Αθήνα, 8 Ιανουάριου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Εμπορικής Νατιλίας 

ΙΩΑΝΝΗΣ ΚΟΥΣΟΥΛΑΚΟΣ ΓΕΩΡ. Ν. ΧΑΛΒΑΤΖΟΓΛΟΥ 

□ 

Αριθ. Φ 136/οικ.47 (5) 

Ανακαθορισμός του αριθμού των μελών του Διοικητικού 
Συμβουλίου του Ταμείου Ασφαλίσεως Συμβολαιογρά¬ 
φων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τηνπαρ. 1 του άρθρου 37του Ν. 2676/99 (1 Α). 

2. Το άρθρο 20 του Ν. 1539/85 και το άρθρο 19 του Ν. 
1599/86. 

3. Το Ν. 2690/99 (45 Α). 

4. Το άρθρο 1 παρ. 1 του Π.Δ/τος 129/92 (65 Α). 

5. Τις 29587/75 και οικ. 1536/85 κοινές υπουργικές απο¬ 
φάσεις. 

6. Τις διατάξεις του Π.Δ/τος 372/95 (201 Α) Μεταφορά 
της Γενικής Γραμματείας Κοιν. Ασφαλίσεων από το 
Υπουργείο Υγείας Πρόνοιας και Κοιν. Ασφαλίσεων στο 
Υπουργείο Εργασίας. 

7. Την 80027/8.5.2000 (610 Β) απόφαση του Υπουργού 
Εργασίας και Κοιν. Ασφαλίσεων «Ανάθεση αρμοδιοτή¬ 


των στους Υφυπουργούς Εργασίας και Κοιν. Ασφαλίσε¬ 
ων». 

8. Το άρθρο 1 του Ν. 2469/97 (38 Α) και το γεγονός ότι 
από τις διατάξεις της απόφασης αυτής δεν προκαλείται 
δαπάνη σε βάρος το Κρατικού Προϋπολογισμού, αποφα¬ 
σίζουμε: 

Ανακαθορίζου με τον αριθμό των μελών τσυ Διοικητικού 
Συμβουλίου του Ταμείου Ασφαλίσεως Συμβολαιογρά¬ 
φων, ως εξής: 

1. Το Ταμείο διοικείται από επταμελές (7) Διοικητικό 
Συμβούλιο, το οποίο αποτελείται από: 

α) Τον Πρόεδρο. 

β) Έναν (1) υπάλληλο του Υπουργείου Εργασίας και 
Κοινωνικών Ασφαλίσεων. 

γ) Δύο (2) ασφαλισμένους συμβολαιογράφους, οι οποί¬ 
οι εδρεύουν στην περιφέρεια της τέως Διοικήσεως Πρω- 
τευούσης και έχουν 10 έτη τουλάχιστον χρόνο υπηρεσίας 
συμβολαιογράφου. 

ε) Έναν (1) συνταξιούχο συμβολαιογράφο, μερισμα- 
τούχο του Ταμείου, ο οποίος έχει 25 έτη τουλάχιστον υπη¬ 
ρεσία Συμβολαιογράφου. 

στ) Ένα (1) μέλος, ειδικό σε ασφαλιστικά και διοικητικά 
θέματα. 

ζ) Ένα (1) μέλος με γνώσεις ή εμπειρία σε θέματα οικο¬ 
νομικά και διοίκησης-οργάνωσης. 

2. Στις Συνεδριάσεις του Διοικητικού Συμβουλίου μετέ¬ 
χει χωρίς ψήφο, ως Κυβερνητικός Επίτροπος, υπάλληλος 
με βαθμό Α'του Υπουργείου Εργασίας και Κοιν. Ασφαλί¬ 
σεων. 

3. Ο Πρόεδρος του Δ.Σ. μαζί με τον αναπληρωτή του 
πρέπει να έχει μία από τις πιο κάτω ιδιότητες: 

Σύμβουλος Επικράτειας ή Σύμβουλος Ελεγκτικού Συνε¬ 
δρίου ή Νομικός Σύμβουλος Διοίκησης ή Πάρεδρος των 
παραπάνω σωμάτων σε ενέργεια ή σε σύνταξη ή δικηγό¬ 
ρος ή άλλο έγκριτο πρόσωπο ειδικό σε θέματα Κοιν. 
Ασφάλισης ή Κοιν. Πολιτικής. 

4. Ο πρόεδρος και τα μέλη του Δ.Σ., καθώς και οι ανα¬ 
πληρωτές τους, έχουν τριετή θητεία και διορίζονται με 
απόφαση του Υπουργού Εργασίας και Κοιν. Ασφαλίσεων 
που δημοσιεύεται στην Εφημερίδα της Κυβερνήσεως. 

5. Το Δ.Σ. του Ταμείου σε κάθε νέα συγκρότησή του 
στην πρώτη του συνεδρίαση εκλέγει μεταξύ των μελών 
τσυ τον Αντιπρόεδρο από τα υπό στοιχεία (γ) της παρ. 1 
μέλη του δια μυστικής ψηφοφορίας των παρόντων μελών 
του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2001 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

□ 

Αριθ. Φ 11 50709 (6) 

Χορήγηση έκτακτης οικονομικής ενίσχυσης στην Ομο¬ 
σπονδία Εργαζομένων Φαρμακευτικών και Συναφών 
Επαγγελμάτων Ελλάδος. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει- 

νής και ασφάλειας των εργαζομένων και οργάνωσης 
Υπουργείου Εργασίας και των εποπτευόμενων από αυτό 
Νομικών Προσώπων και άλλες διατάξεις». 

2. Το μεαριθ. 14755/14.12.2000 έγγραφο του Ο.Ε.Ε. με 
το οποίο μας υποβλήθηκε απόσπασμα Πρακτικού της με 
αριθ. 47/6.12.2000 συνεδρίασης του Διοικητικού του Συμ¬ 
βουλίου. 

3. Την εγγραφή πίστωσης στον Κ.Α. Ε. 2522 Ζ του προ¬ 
ϋπολογισμού του Ο.Ε.Ε. έτους 2000, για την προκαλού- 
μενη δαπάνη (άρθρο 27 Ν. 2081/1992, άρθρο 29 Ατού Ν. 
1558/1985 και άρθρο 1 του Ν. 2469/1997). Η δαπάνη αυ¬ 
τή δεν βαρύνει τον κρατικό προϋπολογισμό. 

4. Την αριθ. 80027/8.5.2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (Φ.Ε.Κ. 
610/τ.Β/9.5.2000), αποφασίζουμε: 

Εγκρίνουμε την απόφαση του Δ. Σ. του Ο.Ε.Ε. που ελή- 
φθη κατά την αριθμ. 47/6.12.2000 συνεδρίασή του, σχετι¬ 
κά με την καταβολή έκτακτης οικονομικής ενίσχυσης πο¬ 
σού δύο εκατομμυρίων (2.000.000) δρχ. στην Ομοσπον¬ 
δία Εργαζομένων Φαρμακευτικών και Συναφών 
Επαγγελμάτων Ελλάδος για την διοργάνωση διημερίδας. 

Η καταβολή του ανωτέρου ποσού στην Ομοσπονδία Ερ¬ 
γαζομένων Φαρμακευτικών και Συναφών Επαγγελμάτων 
Ελλάδος θα πραγματοποιηθεί μετά την υποβολή των σχε¬ 
τικών παραστατικών στοιχείων στον Ο.Ε.Ε. 

Η δαπάνη αυτή βαρύνει, τον Κ.Α.Ε., 2522Ζτου προϋπο¬ 
λογισμού του Ο.Ε.Ε. έτους 2000 ο οποίος δεν επιχορη¬ 
γείται από τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 16 Ιανουάριου 2001 

Ο ΥΦΥΠΟΥΡΓΟΣ 

X. ΠΡΩΤΟ Π ΑΠ ΠΑΣ 

□ 

Αριθ. 6232.54/01/2001 (7) 

Τροποποίηση απόφασης συγκρότησης Διοικητικής Επι¬ 
τροπής Ναυτικών Επιτάξεων και Ναυλώσεων (ΔΕ- 
ΝΕΝ). 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α)Τα άρθρα 197,198,199 και 200 του Κώδικα Στρατιω¬ 
τικών, Ναυτικών και Αεροπορικών Εισφορών και Ναυλώ¬ 
σεων (Ν. 4442/1929), όπως ισχύει σήμερα. 

β) Την αριθμ. 6232.54/4/00/13.11.2000 Απόφασή μας 
για «Συγκρότηση της Διοικητικής Επιτροπής Ναυτικών 
Επιτάξεων και Ναυλώσεων (ΔΕΝΕΝ) (ΦΕΚ Β' 
1511/14.12.2000). 

(γ) Το αριθ. ΩΠ 042007/01-01 σήμα του ΥΕΝ/ΚΕΕΠ/ 
ΔΕ Π, αποφασίζουμε: 

1. Τροποποιούμε την παραγρ. 1 (ε) της παραπάνω (β) 
σχετικής απόφασής μας και ορίζουμε τον Αντ/ρχο Λ.Σ. (Τ) 
ΣΤΡΟΥΜΠΗ Γεώργιο και αναπληρωτή του τον Πλωτάρχη 
Λ.Σ. (Τ) ΨΕΥΤΕΛΗ Γεώργιο, σε αντικατάσταση των 
Αντ/ρχου Λ.Σ. (Τ) ΡΟΥΚΗ Χαραλάμπους και Αντ/ρχου Λ.Σ. 
(Τ) ΣΤΡΟΥΜΠΗ Γεωργίου, σύμφωνα με το σχετικό (γ). 

2. Κατά τα λοιπά ισχύει η αριθμ. 6232.54/4/00/ 
13.11.2000 απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 15 Ιανουάριου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 

□ 

Αριθ. 4113.139/01/2001 (8) 

Τροποποίηση της 1214.1/2/98/30.10.98 απόφασης 

Υπουργού Εμπορικής Ναυτιλίας «Ανασυγκρότηση της 

Τεχνικής Επιτροπής του Υπουργείου Εμπορικής Ναυ¬ 
τιλίας (Β' 1171)». 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των παραγράφων 2 και 3 του άρθρου 35 
του Ν.Δ. 187/73 «Περί Κ.Δ.Ν.Δ.» (Α' 261). 

2. Τις διατάξεις του Π.Δ. 295/75 «Περί συγκροτήσεως 
και συνθέσεως Τεχνικής Επιτροπής παρά του Υπουργεί¬ 
ου Εμπορικής Ναυτιλίας» (Α' 85). 

3. Την διάταξη της παρ. 1 τηςΥ.Α. αριθμ. 4221.10/7/92/ 
17.9.92 «Περί συλλογικών οργάνων του Υπουργείου 
Εμπορικής Ναυτιλίας» (Β' 575). 

4. Τις διατάξεις της Υ.Α. αριθμ. 1214.1/2/98/30.10.98 
«Ανασυγκρότηση της Τεχνικής Επιτροπής του Υπουργεί¬ 
ου Εμπορικής Ναυτιλίας» (Β' 1171). 

5. Τις διατάξεις της Υ.Α. αριθμ. 1214.1/1/99/28.7.99 «Πε¬ 
ρί τροποποίησης της αριθμ. 1214.1 /2/98/30.10.98 απόφα¬ 
σης «Ανασυγκρότηση της Τεχνικής Επιτροπής του 
Υπουργείου Εμπορικής Ναυτιλίας» (Β' 1171)». 

6. Τις διατάξεις των άρθρων 2 παρ. 1,30, 32 και 33 του 
Π.Δ. 242/99 «Οργανισμός Υπουργείου Εμπορικής Ναυτι¬ 
λίας». 

7. Τις διατάξεις του άρθρου 29α του Ν. 1558/85 «Κυ¬ 
βέρνηση και κυβερνητικά όργανα» (Α' 137) που προστέ¬ 
θηκε με το άρθρο 27 του Ν. 2081/92 (Α' 154) όπως αντικα- 
ταστάθηκε με το άρθρο 1 παρ. 2α του Ν. 2469/97 (Α'38). 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού. 

9. Την αριθμ. 1114/102/2000/23.10.2000 διαταγή 
ΥΕΝ/ΔΠΛΣ Α' με την οποία ο Αντιπλοίαρχος (Τ) Λ.Σ. ΑΝ- 
ΔΡΕΟΠΟΥΛΟΣI. τοποθετείται στο Π. Λ/Χ Ν. ΟΡΛΕΑΝΗΣ, 
αποφασίζουμε: 

1. Οι παράγραφοι 1 (γ) και 2(β) της Υ.Α. 1214.1/ 
2/98/30.10.98 «Ανασυγκρότηση της Τεχνικής Επιτροπής 
του Υπουργείου Εμπορικής Ναυτιλίας» (Β' 1171), αλλά και 
οι παράγραφοι 1(γ) και 2(β) αυτής, όπως έχουν τροπο¬ 
ποιηθεί με το άρθρο 1 της Υ.Α. 1214.1/1/99/16.8.99 (Β' 
1603), τροποποιούνται ως ακολούθως : 

«1 (α) Προϊστάμενος του Κλάδου Ελέγχου Εμπορικών 
Πλοίων, ως Πρόεδρος». 

«1 (β) Διευθυντής της Διεύθυνσης Επιθεώρησης Πλοί¬ 
ων του Κλάδου Ελέγχου Εμπορικών Πλοίων (ΔΕΠ/ΚΕ- 
ΕΠ)». 

«1 (γ) Πλωτάρχης (Τ) Λ.Σ. ΒΕΝΙΖΕΛΟΣ Απόστολος, με 
αναπληρωτή τον Πλοίαρχο (Τ) Λ.Σ. ΡΙΤΣΟ Στυλιανό». 

«2 (β) Αντί του Πλωτάρχου (Τ) Λ.Σ. ΒΕΝΙΖΕΛΟΥ Απο¬ 
στόλου, ο Μετεωρολόγος με βαθμό Α' ΚΑΣΙΜΙΔΗΣ Γ., 
με αναπληρωτή τον Μετεωρολόγο με βαθμό Β' ΜΥΡΣΙ- 
ΛΙΔΗ Μ.» 

2. Από την έναρξη ισχύος της παρούσας, καταργείται η 
αριθμ. 1214.1/1/99/28.7.99 Υ.Α. «Τροποποίηση της αριθμ. 
1214./2/98/30.10.98 (Β' 1603) Απόφασης «Ανασυγκρότη¬ 
ση της Τεχνικής Επιτροπής του Υπουργείου Εμπορικής 
Ναυτιλίας» (Β' 1171)». 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιανουάριου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 

□ 

Αριθ. 2074/125 (9) 

' Οροι, προϋποθέσεις και διαδικασία για τη μετατροπή, σε 
ελληνικές, αδειών οδήγησης αυτοκινήτων ή μοτοσι¬ 
κλετών που εκδόθηκαν από κράτη τα οποία δεν είναι 
μέλη της Ευρωπαϊκής Ένωσης (Ε.Ε.). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγρ. 7 του άρθρου 10 του Ν. 
2801/ 2000 «Ρυθμίσεις θεμάτων αρμοδιότητας του 
Υπουργείου Μεταφορών και Επικοινωνιών και άλλες δια¬ 
τάξεις» (Α 46). 

2. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Άρθρο 1 

Δικαίωμα μετατροπής 

Ισχύουσες άδειες οδήγησης αυτοκινήτων ή μοτοσικλε¬ 
τών, που εκδόθηκαν από: 
α) Τις Ηνωμένες Πολιτείες της Αμερικής (ΗΠΑ), 
β) Τον Καναδά, 
γ) Την Ιαπωνία, και 
δ) Την Αυστραλία. 

μετατρέπονται σε αντίστοιχης κατηγορίας ή υποκατη¬ 
γορίας ελληνικές άδειες οδήγησης, χωρίς θεωρητική και 
πρακτική εξέταση, υπό τους όρους, τις προϋποθέσεις και 
τη διαδικασία που καθορίζονται στα επόμενα άρθρα της 
παρούσας απόφασης. 

Άρθρο 2 

Όροι, προϋποθέσεις, δικαιολογητικά 

1. Ο ενδιαφερόμενος για τη μετατροπή της άδειός του 
πρέπει να καταθέσει στην οικεία Υπηρεσία Μεταφορών 
και Επικοινωνιών της Νομαρχιακής Αυτοδιοίκησης (Ν.Α.) 
τα εξής δικαιολογητικά: 
α) Αίτηση (χωρίς χαρτόσημο) 

β) Υπεύθυνη δήλωση του Ν. 1599/86 με την οποία να δη¬ 
λώνει: 

αα) Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Υπηρεσίας 
Μεταφορών και Επικοινωνιών στην οποία υποβάλλεται η 
αίτηση. 

ββ) Ότι έχει την κανονική του διαμονή στην Ελλάδα, 
γγ) Ότι η ξένη άδεια που κατέχει είναι σε ισχύ (εφόσον 
αυτό δεν προκύπτει από το κείμενο της μεταφρασμένης 
άδειας). 


δδ) Τον αριθμό Φορολογικού Μητρώου (ΑΦΜ) και 
εε) Ότι δεν κατέχει άλλη άδεια οδήγησης ελληνική ή άλ¬ 
λου κράτους εκτός από αυτή της οποίας ζητά την μετα¬ 
τροπή. 

γ) Φωτοαντίγραφο του ξένου διαβατηρίου, εφόσον ο 
ενδιαφερόμενος δεν έχει την ελληνική υπηκοότητα ή φω¬ 
τοαντίγραφο της αστυνομικής του ταυτότητας και από τις 
δύο όψεις. 

δ) Φωτοαντίγραφο ισχύουσας άδειας διαμονής ή παρα¬ 
μονής ή άλλου ισότιμου εγγράφου (εφόσον ο ενδιαφερό¬ 
μενος δεν έχει την ελληνική υπηκοότητα), όπως τα έγγρα¬ 
φα αυτά καθορίζονται με τις εκάστοτε εγκυκλίους του 
Υπουργείου Μεταφορών και Επικοινωνιών, από την οποία 
να προκύπτει ότι αυτή έχει εκδοθείτουλάχιστον 185 ημέρες 
πριν την υποβολή της αίτησης και να εξακολουθεί να ισχύει 
μέχρι και την παραλαβή της ελληνικής άδειας οδήγησης. 

ε) Την κατεχόμενη ξένη άδεια οδήγησης, η οποία πρέ¬ 
πει να είναι σε ισχύ. Την άδεια αυτή ο ενδιαφερόμενος κα¬ 
ταθέτει κατά την παραλαβή της ελληνικής. Η ξένη άδεια 
παραμένει στο φάκελο της οικείας Υπηρεσίας Μεταφο¬ 
ρών - Επικοινωνιών και μπορεί να επιστραφεί στον ενδια¬ 
φερόμενο εφόσον κατατεθεί η ελληνική άδεια. 

στ) Μετάφραση της ξένης άδειας από το Υπουργείο 
Εξωτερικών ή από δικηγόρο. 

Σε περίπτωση που από το κείμενο της μετάφρασης δεν 
προκύπτει ποιά οχήματα επιτρέπεται να οδηγεί ο κάτοχος 
της άδειας, τότε υποβάλλεται σχετική βεβαίωση από την αρ¬ 
μόδια αρχή που εξέδωσε την άδεια οδήγησης μαζί με μετά¬ 
φρασή της από το Υπουργείο Εξωτερικών ή από δικηγόρο. 

ζ) Μία πρόσφατη φωτογραφία τύπου ταυτότητας (έγ- 
χρωμη). 

η) Απόδειξη Εθνικής Τράπεζας της Ελλάδας για κατα¬ 
βολή ποσού χιλίων (1000) δραχμών υπέρ του ειδικού λο¬ 
γαριασμού του Ν.Δ.638/70. 

θ) Αποδεικτικό Δημοσίου Ταμείου περί καταβολής των 
απαιτουμένων παγίων τελών χαρτοσήμου και εισφορών 
υπέρ του Ταμείου Σύνταξης Αυτοκινητιστών (ΤΣΑ), όπως 
αυτά καθορίζονται από τις εκάστοτε ισχύουσες σχετικές 
διατάξεις για κάθε κατηγορία ή υποκατηγορία άδειας 
οδήγησης. 

ι) Δύο πιστοποιητικά υγείας (ένα παθολόγου και ένα 
οφθαλμιάτρου) ή πιστοποιητικό Δευτεροβάθμιας Ιατρικής 
Επιτροπής (ΔΙΕ), κατά περίπτωση, σύμφωνα με τις εκά¬ 
στοτε ισχύουσες διατάξεις που καθορίζουν τις ελάχιστες 
προϋποθέσεις σωματικής και διανοητικής ικανότητας που 
πρέπει να πληρούνται για την απόκτηση της συγκεκριμέ¬ 
νης κατηγορίας ή υποκατηγορίας άδειας οδήγησης. 

2. Η κατεχόμενη ξένη άδεια οδήγησης και η τυχόν απαι- 
τούμενη βεβαίωση, που συνοδεύειτη μετάφραση της, οφεί¬ 
λουν να φέρουντην ΕΠΙΣΗΜΕΙΩΣΗ (ΑΡΌ5ΤΙΕΕΕ), που προ- 
βλέπεται από το Παράρτημα της από 5 Οκτωβρίου 1961 
Συμβάσεως της Χάγης, που κυρώθηκε με το Ν. 1497/1984 
(Α 188 ), η οποία χορηγείται από τις αρμόδιες αρχές του 
κράτους από το οποίο προέρχεται η άδεια οδήγησης. 

Σε περίπτωση που για οποιονδήποτε λόγο λείπει η ανω¬ 
τέρω Επισημείωση (ΑροεΙΝίΘ), (συνημμένο παράρτημα I, 
τότε τα έγγραφα αυτά οφείλουν να είναι θεωρημένα από 
τις οικείες ελληνικές προξενικές αρχές (και εφόσον στο 
κράτος αυτό δεν εδρεύει ελληνική προξενική αρχή η θε¬ 
ώρηση γίνεται από άλλη ελληνική προξενική αρχή στην 
οποία έχει δοθεί η αρμοδιότητα των θεμάτων του συγκε¬ 
κριμένου κράτους). 

Η παραπάνω επισημείωση (ή θεώρηση) γίνεται επί του 
ιδίου εγγράφου ή σε πρόσθεμα. 

Στη περίπτωση που δεν είναι δυνατόν, η πιο πάνω επι- 
σημείωση (ή θεώρηση), να γίνει πάνω στην κατεχόμενη 
πρωτότυπη ξένη άδεια οδήγησης (λόγω πλαστικοποιήσε- 
ώς της, κ.λ.π.), τότε αυτή τίθεται σε επικυρωμένο, από τη 
ξένη αρχή, φωτοαντίγραφό της. 

Άρθρο 3 
Διαδικασία 

1. Ο αρμόδιος υπάλληλος της οικείας Υπηρεσίας Μετα¬ 
φορών και Επικοινωνιών της Νομαρχιακής Αυτοδιοίκη¬ 
σης παραλαμβάνει τα δικαιολογητικά, τα ελέγχει για την 
πληρότητά τους, ελέγχει υποχρεωτικά αν τα υποβληθέ- 
ντα φωτοαντίγραφα συμφωνούν με τα πρωτότυπα κείμε¬ 
να που προσκομίζει ο ενδιαφερόμενος, υπογράφει και θέ¬ 
τει ολογράφως το ονοματεπώνυμό του στην υπεύθυνη 
δήλωση του Ν. 1599/86 (αν ο ενδιαφερόμενος υπέγραψε 
ενώπιον του τη δήλωση) και, εφόσον πληρούνται οι νόμι¬ 
μες προϋποθέσεις σύμφωνα με τα καθοριζόμενα στο άρ¬ 
θρο 2 της παρούσας απόφασης και ο ενδιαφερόμενος 
έχει την προβλεπόμενη για κάθε κατηγορία ή υποκατηγο¬ 
ρία ηλικία, χορηγεί την ελληνική άδεια οδήγησης. 

Σε περίπτωση που ο ενδιαφερόμενος δεν υπογράφει 
ενώπιοντου αρμοδίου υπαλλήλου στην υπεύθυνη δήλωση 
του Ν. 1599/86, απαιτείται νόμιμη θεώρηση γνησίου υπο- 
γραφής. 

Κατά τα λοιπά εφαρμόζονται οι εκάστοτε ισχύουσες 
σχετικές με τις άδειες οδήγησης αυτοκινήτων και μοτοσι¬ 
κλετών, διατάξεις. 

2. Στο ελληνικό έντυπο της άδειας οδήγησης, στην τε¬ 

λευταία κατακόρυφη στήλη της σελίδας 4 με την ένδειξη 
ΚΩΔ. ΠΑΡΑΤ., πέραν των άλλων τυχόν απαιτουμένων κω¬ 
δικών αριθμών (εθνικών ή κοινοτικών) αναγράφεται ο κω¬ 
δικός αριθμός 70. Στην σελίδα 5 αναγράφεται με το χέρι, 
η ένδειξη 70 /./.όπου, μετά την πρώτη κάθε¬ 

το που ακολουθεί τον αριθμό 70 αναγράφεται ο αριθμός 
της ξένης άδειας και μετά τη δεύτερη κάθετο που ακο¬ 
λουθεί τον αριθμό 70 αναγράφεται το σύμβολο του κρά¬ 
τους που χορήγησε τη ξένη άδεια, όπως το σύμβολο αυ¬ 
τό έχει καθοριστεί από τον Οργανισμό Ηνωμένων Εθνών 
(συνημμένο παράρτημα II). 


3. Σε περίπτωση χορήγησης αντιγράφου (λόγω απώλει¬ 
ας ή κλοπής) της ελληνικής άδειας οδήγησης που προέρ¬ 
χεται από μετατροπή άδειας που εκδόθηκε σύμφωνα με 
την παρούσα, εκτός του εθνικού κωδικού 171 ή 271 ή 371 
κ.λ.π. αναγράφεται και ο κοινοτικός κωδικός 71 στην τε¬ 
λευταία κατακόρυφη στήλη της σελίδας 4. 

Στη σελίδα 5, αναγράφεται με το χέρι η ένδειξη 71 

/./.όπου, μετά την κάθετο που ακολουθεί τον 

κωδικό 71 αναγράφεται ο αριθμός της ξένης άδειας που 
είχε μετατραπεί σε ελληνική και στη συνέχεια το σύμβολο 
του κράτους που είχε χορηγήσει την ξένη άδεια (συνημ¬ 
μένο παράρτημα II). 

Αν πρόκειται για χορήγηση αντιγράφου λόγω φθοράς 
τότε εφαρμόζονται όλα όσα περιγράφονται στο πρώτο 
εδάφιο της παρούσας παραγράφου χωρίς την αναγραφή 
του εθνικού κωδικού 171 ή 271 ή 371 κ.λ.π. 

Άρθρο 4 

Η απόφαση 70041/ 820/ 98 (Β 928), με την οποία προ- 
βλέπεται η μετατροπή αδειών οδήγησης που εκδόθηκαν 
από κράτη της πρώην Σοβιετικής Ένωσης όταν οι κάτοχοί 
τους είναι ομογενείς προερχόμενοι από τα κράτη αυτά 
και οι οποίοι εγκαθίστανται μόνιμα στην Ελλάδα, εξακο¬ 
λουθεί να ισχύει και μετά την ισχύ της παρούσας. 

Άρθρο 5 

Προσαρτώνται Παράρτημα I στο οποίο περιλαμβάνεται 
το υπόδειγμα της επισημείωσης ΑΡ03ΤΙΕΕΕ, σύμφωνα 
με την από 5 Οκτωβρίου Σύμβασης της Χάγης, και Πα¬ 
ράρτημα II, στο οποίο περιλαμβάνονται τα σύμβολα των 
κρατών, που αναφέρονται στο άρθρο 1 της παρούσας, 
όπως αυτά έχουν καθοριστεί από τον Οργανισμό Ηνωμέ¬ 
νων Εθνών. 

Άρθρο 6 

Η παρούσα απόφαση ισχύει ένα μήνα από την ημερομη¬ 
νία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 8 Ιανουάριου 2001 

οι ΥΠΟΥΡΓΟΙ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΠΑΠΑΝΔΡΕΟΥ ΧΡΙΣΤΟΣ ΒΕΡΕΛΗΣ 

ΠΑΡΑΡΤΗΜΑ I 

(ΥΠΟΔΕΙΓΜΑ ΤΗΣ ΕΠΙΣΗΜΕΙΩΣΗΣ ΑΡ05ΤΙΕΕΕ 
σύμφωνα με το Παράρτημα της από 5 Οκτωβρίου 1961 Συμβάσεως της Χάγης) 


ΑροβϋΙΙβ - Επισημείωση 


ΟοηνβπΙίοπ <1β 13 Ηβγβ άυ 5 Οοίοότβ 1961 
Σύμβαση της Χάγης της 5 Οκτωβρίου 1961 


1. Χώρα 
Ρβγ» . 


Το παρόν δημόσιο έγγραφο 
1_β ρτββθπΐ 3θίβ ρυόΐϊο 


2. έχει υπογράφει από 
3 βίβ βϊρηβ ρ3τ . 


3. που ενήργησε με την ιδιότητα 
39Ϊ383Π1 βη ηυβίϊΐβ άβ. 


4. φέρει τη σφραγίδα / επίσημα , 


ββΐ τβνβΐυ άιι κοβββυ / ΙίΓπότβ άβ 


Η βεβαίωση χορηγείται / βΐίββίβ 


5. ( τόπος ), 
( 3 ) . 


6. ( ημερομηνία ) . 
( Ι« ) . 


7. από 

Ρ3Γ .. 


8. με αριθμό . 

50113 Νο .. 


9. Σφραγίδα / επίσημα 
δοββυ / ΙϊπτόΓβ 


10. Υπογραφή 
δϊςηβΙυΓβ 


ΠΑΡΑΡΤΗΜΑ II 


Σύμβολα των Κρατών, όπως έχουν καθοριστεί από τον Ο.Η.Ε., 
για τις άδειες οδήγησης των οποίων ισχύει η 2074 /125 / 8 Ιανουάριου 2001 ΚΥΑ 
των Υπουργών Εξωτερικών και Μεταφορών - Επικοινωνιών. 


α/α 

Ονομασία Κράτους 

Σύμβολο Κράτους 

1. 

Ηνωμένες Πολιτείες της Αμερικής (ΗΠΑ) 

(ΙΙ3Α) 

2. 

Καναδάς 

(ΟϋΝ) 

3. 

Ιαπωνία 

Ν) 

4. 

Αυστραλία 

(Αυβ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 

Θ-ΓΤΊ3ΙI: \Λ/θβΓΠ35ί6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυΐΌ) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιεί 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουτο) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβτηΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























